Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106873.206107939&kokkuvotted=false&jaotusedVaikimisiAvatud=
Timestamp: 2020-02-25 21:31:22+00:00
Document Index: 4556028

Matched Legal Cases: ['Riigikohus ', '§ 39', '§ 39', 'Riigikohus ', '§ 39', 'Riigikohus ', '§ 39', 'Riigikohus ', '§ 117', 'kohus ']

süütuse presumptsiooni rikkumine
kahtluste tõlgendamine kohtualuse kasuks
süütuse presumptsiooni piiramine
3-1-1-9-00 Riigikohus 25.01.2000
Apellatsiooni ja kassatsiooni kriminaalkohtumenetluse seadustik
kriminaalmenetluse seaduse oluline rikkumine AKKS § 39 lg 3 p 7 alusel
Isiku süüdimõistmist võõra vara riisumise eest raiskamise teel peab kohtuotsuses põhistama, näidates raiskamise viisi ja muud kohtualusele süüks arvatava kuriteo asjaolud. Vastasel korral on oluliselt rikutud kriminaalmenetluse seadust (AKKS § 39 lg 3 p 7).
Juhul kui asutuse juht annab korralduse tasuda arved, millele pole lisatud tehtud tööde ja kulutatud materjali loetelud, läheb maksete ja tehtud tööde vastavuse tõendamiskoormis üle isikule, kes oma ametikohustusi nõuetekohaselt ei täitnud. Öeldu ei tähenda oma süütuse tõendamise kohustuse panemist kohtualusele e süütuse presumptsiooni põhimõtete rikkumist.
3-1-1-111-99 Riigikohus 07.12.1999
kriminaalmenetluse seaduse oluline rikkumine AKKS § 39 lg 4 alusel
Ringkonnakohtu hinnang tõenditele ei pea ühtima esimese astme kohtu hinnanguga. Ringkonnakohtul aga puudub õigus hinnata tõendeid valikuliseltt ja ignoneerida esimese astme kohtu hinnangut tõenditele. Niiviisi toimimise võib Riigikohus AKKS § 39 lg 4 alusel tunnistada kriminaalmenetluse seaduse oluliseks rikkumiseks.
Süüdistatav ei pea tõendama, etvigastusi kannatanule ei tekitanud tema. Niisugune nõue moodustab süütuse presumptsiooni põhimõtte eiramine.
3-1-1-109-96 Riigikohus 15.10.1996
kohtueelsel uurimisel kriminaalasja igakülgse, täieliku ja objektiivse uurimise nõue
Kriminaalasja kohtueelse menetluse kohta ajaleheartikli avaldamine ei ole seadusega keelatud ega anna alust tunnistada kriminaalasja uurimine ebaobjektiivseks. KrMK § 117 lg 1 küll sätestab, et eeluurimise andmeid võib avaldada ainult uurija loal ja tema poolt võimalikuks peetavas ulatuses, kuid vastutust selle nõude eiramise eest pole kehtestatud.
ringkonnakohtu kohustus esimese astme kohtu otsuste tühistamisel märkida, millises osas otsus tühistatakse
Esimese astme kohtu otsuse osalise tühistamise korral peab ringkonnakohus märkima, millises osas kohtuotsus tühistatakse.